ھندوستان:

کشمیر میں انسان کشی کیخلاف آواز اٹھانے پر جے این یو کے ریسرچ اسکالر پر مقدمہ

بھارتی حکومت نے مقبوضہ کشمیر میں انسانی حقوق کی خلاف ورزیوں کے خلاف آواز بلند کرنے پر جواہر لال نہرو یونیورسٹی (جے این یو ) کے ریسرچ اسکالر کے خلاف مقدمہ درج کرلیا ہے۔

خبر کا کوڈ: ۴۴۳۲۹۷

تاریخ: ۲۸ مهر ۲۰۲۰ - ۱۵:۳۶

رسا نیوز ایجنسی کی ھندوستانی ذرائع ابلاغ سے رپورٹ کے مطابق، ھندوستانی حکومت نے کشمیر میں انسانی حقوق کی خلاف ورزیوں کے خلاف آواز بلند کرنے پر جواہر لال نہرو یونیورسٹی (جے این یو ) کے ریسرچ اسکالر ساجد بن سید کے خلاف مقدمہ درج کرلیا ہے۔

اطلاعات کے مطابق ایک سوشل ورکر کی شکایت پر ساجد بن سید کیخلاف مقدمہ درج کیا گیا ہے، جے این یو کے اسکالر نے سوشل میڈیا پر لکھا تھا کہ ھندوستانی فوج کشمیریوں کی منظم نسل کشی کر رہی ہے اور اب عالمی اداروں کی جانب سے کشمیر میں مداخلت کرنے کا وقت آگیا ہے۔

انہوں نے مزید لکھا تھا کہ ھندوستانی حکومت فلسطین کی طرز پر کشمیر میں نسل کشی کی منصوبہ بندی کر رہی ہے لیکن پھر بھی وہ اس میں کامیاب نہیں ہوسکے گی۔

ساجد بن سید نامی اسکالر نے ھندوستانی فوج اور آر ایس ایس پر شدید تنقید کی تھی ۔/